Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
Hemleya Şorişgêre ya Bazanê Zagrosî- Avaşîn
''31 gulane de Warê Xoverdayîşî yê Werxelê de vera îşxalkeran çalakîya sûîkastî ameye kerdene, 2 îşxalkerî ameyî cezakerdene û îşxalkerêk birîndar bi. Îşaxalkerî mecbûr mendê ke gamêke peyser biancîyê.
Hemleya Şorişgêre ya Bazanê Zagrosî- Zap
30 gulane de Warê Xoverdayîşî yê Kurojahroyî de hêzanê ma pê çekanê giranan hîrê rey da îşxalkeran ro, mewzîyêke ameye îmhakerdene. 31ê gulane de hêzanê ma yê YJA Starî dormeyê mewzîyanê şerî yê  Şehîd Sorane yê Warê Xoverdayîşî yê Karkerî da îşxalkeran ro, 3 îşxalkerî ameyî cezakerdene. Eynî roje saetanê şewe de îşxalkerî warê Karkerdî de reyna ameyî pirodayene, 3 îşxalkerî ameyî cezakerdene. Reyna hêzanê ma yê YJA Starî vera îşxalkeranê ke mîyanê înan de kontrayê ke erebkî û kudkîya bi şîveyê Behdînî qiseykerdêne  estbî, çalakîye kerde, 4 îşxalkerî ameyî cezakerdene. Warê Xoverdayîşî yê Şehîd Şahînî de zî îşxalkerî ameyî pirodayene.
Hemleya Şorişgêre ya Şehîd Savaş Maraşî-Zap
30ê gulane de îşxalkeranê ke waşt dormeyê mewzîyanê şerî yê Şehîde Savuşka yê Warê Xoverdayîşî yê Girê Cûdîyî de xo ca bikerê ameyî pirodayene, 3 îşxalkerî ameyî cezakerdene. 31ê gulane de helîkopteranê ke dormeyê mewzîyanê şerî yê Şehîd Leşkerî yê Warê Xoverdayîşî yê Girê Cûdîyî de leşkeran ronê hêzanê ma înan ser o adir varna û peyser geldayî.
Bombarduman
31ê gulane de warê Şehîd Berxwedanî û Şehîd Şahînî yê herêma Zapî û Warê Xoverdayîşî yê Werxelê yê herêma Avaşînî 17 rey pê çekanê kîyewîyan û teqaberan dîyayî bombayan ver. Eynî roje Girê Cûdî, Girê Bihar, Girê Amediye, Şehîd Şahîn, Saca, Çiyareş, Şikefta Birîndara û Kurojahroyî yê hêrma Zapî, Warê Xoverdayîşî yê Werxelê yê herêma Avaşînî, warê Girê Hakkarî, Şehîd Akîf û Golka yê herêma Metîna, dewa Şikeftîyan a herêma Garê, warê Girê Şekîf û Gelîya Lolanî yê herêma Xakurkê pê teyaranê şerî û obusan bi desan rey ameyî bombardumankerdene.''
